recursal/SuperWikiNEXT-32B huggingface dataset:
பன்னாட்டுக் கருத்தரங்கில் சுபெல்லி பெண்ணியம் பற்றிப் பேசுதல், 2016
**கார்லினா இலெக்சோனா சுபெல்லி** *(Karlina Leksono Supelli)* (பிறப்பு:ஜகார்த்தா 15 ஜனவரி 1958)ஓர் இந்தோனேசிய மெய்யியலாளரும் வானியலாளரும் ஆவார். இவர் இந்தோனேசியாவின் முதல் பெண் வானியலாளர் ஆவார். இவர் இலண்டன் பல்கலைக்கழகக் கல்லூரியில் விண்வெளி அறிவியலில் மூதறிவியல் பட்டம் பெற்றார். பின்னர், மெய்யியலுக்கு மாறினார். இவர் 1997 இல் இந்தோனேசியப் பல்கலைக்கழகத்தில் மெய்யியலில் முனைவர் பட்டம் பெற்றார்.

இவர் 1998 இந்தோனேசியா சீர்திருத்தக் காலத்தில் மாந்தநேயச் செயல்பாடுகளில் ஈடுபட்டார். இவரது தலைமையில் 1998 பிப்ரவரியில் அக்கறையுள்ள தாய்மார்கள் இந்தோனேசிய உணவகத்தின் முன் எதிர்ப்பு ஆர்ப்பாட்டம் நடத்தினர். இதனால், காடிசு அரிவியா, விலாசிக் நொவியானா ஆகிய இருபெண்களோடு சிறையெடுக்கப்பட்டார்.

ஒரு பெண்ணியவாதியாக கார்லினா, பல நூறு சீன இந்தோனேசியர்கள் ஜகார்த்தாவில் கற்பழிக்கப்பட்ட 1998 இந்தோனேசிய மே வன்முறை கொடுமைக்கு ஆளானவர்களின் நிலைமையை வெளிப்படுத்தவும் அவர்களது உரிமைகளைக் காக்கவும் போராடினார். இவர் இந்தோனேசியாவுக்கு அமெரிக்க ஆயுதங்களை ஏற்றுமதி செய்வதைத் தடுக்க அமெரிக்காவுக்கே சென்று தனக்குப் பல கொலை அச்சுறுத்தல்கள் வந்தபோதும் கவலைப்படாமல் அமெரிக்க அரசிடம் போராடினார். இவர் இந்தோனேசியப் படை வீர்ர்களால் கற்பழிக்கப்பட்ட அசெகுனீசு, கிழக்குத் திமோரிய பெண்களின் உரிமைகளுக்காகப் போராடினார்.

இவர் பல இந்தோனேசியப் பல்கலைக்கழகங்களில் வானியலும் மெய்யியலும் கற்பித்துள்ளார்.இவரது எழுத்துகள் இந்தோனேசியாவிலும் வெளிநாட்டிலும் வெளியிடப்பட்டுள்ளன. இவர் இப்போது Sekolah Tinggi Filsafat Driyarkara (ஜகார்த்தாவில் உள்ள திரியர்காரா உயர்நிலை மெய்யியல் பள்ளியில்) கல்வி பயிற்றுவிக்கிறார்.

வெளி இணைப்புகள்
---------------

* Supelli, Karlina Leksono பரணிடப்பட்டது 2008-09-25 at the வந்தவழி இயந்திரம்
* Vanessa Johanson talks with Khofifah Indar Parawansa
* Indonesian Chinese Marginalized?
* Wawancara Karlina Leksono: "Kita Sudah Terlalu Lama Diam" at the வந்தவழி இயந்திரம் (பரணிடப்பட்டது மார்ச் 8, 2012)
* Problematizing the Place of Victims in Reformasi Indonesia: A Contested Truth about the May 1998 Violence
* Gendered citizens in the new Indonesian democracy
* Cohen, Matthew Isaac (6 March 2002). "Indonesia. Television, Nation, and Culture in Indonesia. By PHILIP KITLEY. Athens: Ohio University Center for International Studies, 2000. Pp. xviii, 411. Illustrations, Tables, Bibliography, Index.". *Journal of Southeast Asian Studies* **33** (01). doi:10.1017/S0022463402290086.
* Better Protection Of Rapes Investigators Needed
**நம்பிராஜன்** (*Nambirajan*) தமிழ்த் திரைப்படங்களில் பணியாற்றிய ஒரு இந்திய திரைப்பட இயக்குநர் ஆவார். அவர் 1980 களில் நிலா (1994) மற்றும் சந்திரலேகா (1995) ஆகிய படங்களை உருவாக்கும் முன் இயக்குநராக அறிமுகமானார்.

தொழில்
------

ஆரம்பத்தில் ஆர். ரஞ்சித்குமார் என்ற பெயரில், நம்பிராஜன் 1980 களில் பல குறைந்த பட்ஜெட் படங்களை இயக்கினார். உதயமாகிறது (1981), மஞ்சள் நிலா (1982), குங்கும பொட்டு (1982), அன்பே ஓடி வா (1984) மற்றும் உங்களில் ஒருவன் (1985) ஆகியவை அடுத்தடுத்து இயக்கினார்.

திரைப்படங்கள்
-------------

| ஆண்டு | திரைப்படம் | குறிப்பு |
| --- | --- | --- |
| 1981 | *உதயமாகிறது* |  |
| 1982 | *மஞ்சள் நிலா* |  |
| 1984 | *அன்பே ஓடிவா* |  |
| 1985 | *உங்களில் ஒருவன்* |  |
| 1986 | *குங்கும பொட்டு* |  |
| 1994 | *நிலா* |  |
| 1995 | *சந்திரலேகா* |  |

மேற்கோள்கள்
-----------

1. ↑  "nambirajan". 2021-08-25 அன்று மூலம் பரணிடப்பட்டது. 2021-08-25 அன்று பார்க்கப்பட்டது.
2. ↑  "A 100-crore film - Tamil Movie News - MGR Nambi | Kala Bhairavi | Nila | Chandralekha - Behindwoods.com". *www.behindwoods.com*.
அமீதா பானு பேகத்தினால் கட்டுவிக்கப்பட்ட உமாயூனின் சமாதி. 1562 ல் அவரும் இங்கேயே அடக்கம் செய்யப்பட்டார்.
உமாயூனின் சமாதிக் கட்டிடத்தில் பிற முகலாய அரச குடும்பத்தினரின் கல்லறைகளுடன் காணப்படும் அமீதா பானு பேகத்தின் கல்லறை.
**அமீதா பானு பேகம்** (1527-1604) இரண்டாவது முகலாயப் பேரரசர் உமாயூனின் மனைவிகளில் ஒருவரும், பேரரசர் அக்பரின் தாயும் ஆவார். தில்லியில் உள்ள புகழ் பெற்ற உமாயூனின் சமாதி இவரால் கட்டுவிக்கப்பட்டது. 1562 ல் தொடங்கி அடுத்த எட்டு ஆண்டுகள் முயன்று அதனை நிறைவேற்றினார்.

வரலாறு
------

அமீதா பானு பேகம் 1527 ஆம் ஆண்டு, பாரசீகத்தைச் சேர்ந்த சியா முசுலிமான சேக் அலி அக்பர் ஜாமி என்பவருக்கு மகளாகப் பிறந்தார். அலி அக்பர் ஜாமி, முதலாவது முகலாயப் பேரரசரான பாபரின் கடைசி மகனான மிர்சா இன்டலின் நண்பரும் குருவும் ஆவார். அமீதா பானுவின் தாயார் மா அஃப்ராசு பேகம். இவர் அலி அக்பர் ஜாமியை சிந்தில் உள்ள பாத் என்னும் இடத்தில் மணந்து கொண்டார். 

உமாயூனின் தந்தையின் இன்னொரு மனைவியான தில்தார் பேகம் அளித்த விருந்தொன்றில், அமீதா பேகம் முதன் முதலாக உமாயூனைச் சந்தித்தார். அப்போது அவருக்கு 13 வயது. சேர் சா சூரியின் படையெடுப்பின் காரணமாக நாட்டை விட்டு வெளியேறிய உமாயூன் நாடுகடந்து வாழ்ந்து வந்தார். தொடக்கத்தில் உமாயூனைச் சந்திக்க அமீதா பேகம் மறுத்தாலும், தில்தார் பேகத்தின் வற்புறுத்தலினால் உமாயூனை மணந்து கொள்ள அவர் சம்மதித்தார். நல்ல சோதிட அறிவு பெற்றிருந்த உமாயூனே குறித்த 1541 ஆம் ஆண்டு செப்டெம்பர் மாதம் ஒரு திங்கட்கிழமை நடுப்பகல் நேரத்தில் திருமணம் நடைபெற்றது. இதன் மூலம் அமீதா பானு பேகம், உமாயூனின் இளைய மனைவி ஆனார்.

இரண்டு ஆண்டுகள் கழித்துப் பாலைவனங்களூடாக மேற்கொண்ட கடுமையான பயணத்தின் பின்னர் 1542 ஆம் ஆண்டு ஆகத்து மாதம் 22 ஆம் தேதி உமாயூனும், அமீதா பேகமும் உமர்கோட்டில் இருந்த ராசபுத்திரர் கோட்டைக்கு வந்தனர். அதன் ஆட்சியாளராகிய ராணா பிரசாத் சிங் அவர்களை வரவேற்றார். இங்கே இரண்டு மாதங்களுக்குப் பின்னர் 1542 ஆம் ஆண்டு அக்டோபர் மாதம் 15 ஆம் நாள் அதிகாலை அமீதா பேகம் எதிர்காலப் பேரரசரைப் பெற்றெடுத்தார்.
**கர்யவட்டம்** (*Kariavattom*) என்பது இந்தியா மாநிலமான, கேரளத்தின் தலைநகரான திருவனந்தபுரம் நகரத்தின் ஒரு பகுதியாகும். கார்யவட்டத்தில் கேரளத்தின் மிகப்பெரிய சர்வதேச விளையாட்டு அரங்கம் அமைந்துள்ளது.

நிலவியல்
--------

கார்யவட்டமானது திருவனந்தபுரத்திலிருந்து சுமார் 14 கி.மீ. தொலைவில் தேசிய நெடுஞ்சாலை 47 இல் பங்கப்பாராவுக்கும் (പാങ്ങപ്പാറ) மற்றும் கழக்கூடத்துக்கும் (കഴക്കൂട്ടം) இடையே அமைந்துள்ளது. இது ஸ்ரீகரியத்திலிருந்து (ശ്രീകാര്യം) சுமார் 3 கி.மீ தொலைவிலும், கனியாபுரத்திலிருந்து (കണിയാപുരം) 3.5 கி.மீ தொலைவிலும் உள்ளது. 

பழங்கால கூற்றுகளின்படி இளவரசர் மார்த்தாண்ட வர்மருக்கு (മാര്ത്താണ്ഡവര്മ്മ) (பிற்கால திருவாங்கூர் அரசர் ) எதிராக கிளர்ச்சி செய்த எட்டுவீட்டில் பிள்ளைமார் (എട്ടുവീട്ടീല് പിള്ളമാര്) கரியாவட்டம் அருகே அமைந்துள்ள ஐயப்பன் கோயிலுக்கு அருகில் ஒரு இடத்தில் சந்தித்ததால் இந்த இடத்திற்கு இந்த பெயர் வந்தது. அவர்கள் ஒரு வட்டமாக உட்கார்ந்து முக்கியத்துவம் வாய்ந்த விஷயங்களைப் பற்றி விவாதித்தார்கள் என்று நம்பப்படுகிறது, எனவே இதற்கு காரியாவட்டம் ( *காரியம்+வட்டம்* *ஆகிய சொற்களிச் சேர்க்கை*.) என்று பெயர் பெற்றது. மேற்கண்ட பெயர் குறித்த வாதம் முறையற்றது, காரியவட்டத்தில் உள்ள காரியம் என்ற சொல்லானது கழக்கூட்டம் கோயிலின் காரியக்கருடன் இணைத்துக் கூறப்படுகிறது. ஸ்ரீகாரியம் மற்றும் காரியாக்கர்களின் குடியேறிய இடமாதலால் கார்யவட்டம் என பெயர் பெற்றது என்றும் கூறப்படுகிறது. காரியவட்டமானது தற்போது திருவனந்தபுரம் மாநகராட்சிக்கு உட்பட்ட பகுதியாக உள்ளது. நாராயண குருவின் பிறப்பிடம்   கரியாவட்டத்திலிருந்து 5 கி.மீ. தோலைவில் உள்ளது. 

அஞ்சல் குறியீட்டு எண் (பின்) குறியீடு 695581.

கல்வி
-----

பல்கலைக்கழக முதுகலை பிரிவு, அரசு கல்லூரி, கரியாவட்டம், பொறியியல் கல்லூரி [கேரள பல்கலைக்கழகம்], பல்கலைக்கழக பொறியியல் கல்லூரி மற்றும் எல்.என்.சி.பி.இ லட்சுமிபாய் தேசிய உடற்கல்வி கல்லூரி போன்ற சில முக்கிய கல்வி நிறுவனங்களின் அமைவிடமாக காரியவட்டம் உள்ளது. 

அசல் காரியாவட்டத்தில் (அதாவது கரியாவட்டம் ஜங்சன் அருகில்) அரசு. யுபிஎஸ், எஸ்.டி.ஏ பள்ளி, மார் கிரிகோரியஸ் ஆகிய மூன்று பள்ளிகள் உள்ளன.

பொருளாதாரம்
-----------

இந்தியாவின் மிகப்பெரிய தகவல் தொழில்நுட்ப மற்றும் மின்னணுவியல் தொழில்துறை பூங்காவான டெக்னோபார்க் காரியாவட்டம் அருகே அமைந்துள்ளது. திருவனந்தபுரம் சர்வதேச விளையாட்டு அரங்கம் (கிரீன்ஃபீல்ட் ஸ்டேடியம்) 2015 சனவரி 26 அன்று திறக்கப்பட்டது.
**தேசிய எயிட்சு கட்டுப்பாட்டு அமைப்பு** (*National AIDS Control Organisation*), 1992-ல் நிறுவப்பட்டது, இது இந்தியாவின் சுகாதாரம் மற்றும் குடும்ப நலத்துறை அமைச்சகத்தின் ஒரு பிரிவாகும். இது 35 எச்.ஐ.வி/எயிட்சு தடுப்பு மற்றும் கட்டுப்பாட்டுச் சங்கங்கள் மூலம் இந்தியாவில் எச்.ஐ.வி / எயிட்சு கட்டுப்பாட்டுத் திட்டத்திற்குத் தலைமை தாங்குகிறது. இந்தியாவில் எச்.ஐ.வி/எயிட்சு தடுப்பு மற்றும் கட்டுப்பாட்டிற்கான கொள்கைகளை உருவாக்குவதற்கும் திட்டங்களைச் செயல்படுத்துவதற்கும் தலைமைத் தாங்கும் ஓர் அமைப்பாகும்.

மருந்து கட்டுப்பாட்டு அதிகாரிகள் மற்றும் தேசிய எயிட்சு கட்டுப்பாட்டு அமைப்புடன் இணைந்து இரத்த வங்கி உரிமம், இரத்த தான நடவடிக்கைகள் மற்றும் இரத்த மாற்றம் மூலம் பரவும் தொற்று பரிசோதனை மற்றும் அறிக்கையிடல் ஆகியவற்றில் கூட்டு கண்காணிப்பை மேற்கொள்ளும் அமைப்பாக உள்ளது.

இந்திய மருத்துவ ஆராய்ச்சி குழுமம்- தேசிய மருத்துவ புள்ளியியல் நிறுவனத்துடன் இணைந்து தேசிய எயிட்சு கட்டுப்பாட்டு அமைப்பு இரண்டு ஆண்டுகளுக்கு ஒருமுறை (ஒவ்வொரு 2 வருடங்களுக்கும்) எச். ஐ. வி. மதிப்பீடுகளை மேற்கொள்கிறது. இறுதி மதிப்பீடு 2019 செய்யப்பட்டது. இந்தியாவில் எச். ஐ. வி. மதிப்பீட்டின் முதல் நிகழ்வு 1998-ல் செய்யப்பட்டது.

2010ஆம் ஆண்டில், தேசிய எயிட்சு கட்டுப்பாட்டு அமைப்பு இந்தியாவில் பயன்படுத்துவதற்குக் கல்வி உபகரணங்களைப் பாடத்திட்டத்துடன் அங்கீகரித்தது. இது பாலினக் கல்வியுடன் இணைக்கப்பட வேண்டிய பாடத்திட்டத்தில் எயிட்சு கல்வியை முதன்முறையாக வழங்கியது.

2012-ல், தேசிய எயிட்சு கட்டுப்பாட்டு அமைப்பு, எச்.ஐ.வி/எய்ட்ஸ் தொடர்பான மற்ற 16 அமைப்புகளுடன் இணைந்து, "*பெஹ்சான்*" திட்டத்தின் கீழ் "*ஹிஜ்ரா ஹப்பா*" என்ற நிகழ்ச்சியினை நடத்தியது. இந்த நிகழ்வில் 17 மாநிலங்களைச் சேர்ந்த 100க்கும் மேற்பட்ட திருநங்கைகள் மற்றும் ஹிஜ்ரா சமூகத்தின் பிரதிநிதிகள், அரசு, தன்னார்வ தொண்டு நிறுவனங்கள் மற்றும் குடிமை சமூகத்தின் உறுப்பினர்களுடன் உரையாடினர்.

மேற்கோள்கள்
-----------

1. ↑  National AIDS Control Organisation (1992 - ) www.hivpolicy.org.
2. ↑  NACO பரணிடப்பட்டது 2010-12-24 at the வந்தவழி இயந்திரம் aidsportal.org.
3. ↑  India to Increase HIV Treatment Centers By NIRMALA GEORGE, The Associated Press, Washington Post, 29 September 2006.
4. ↑  For once, it's good not being world No.1 தி எகனாமிக் டைம்ஸ், 7 July 2007.
5. ↑  "NACO releases HIV Estimations 2017 report". *The Hindu*. 14 September 2014.
6. ↑  "National AIDS Control Organisation of India approves TeachAIDS curriculum". *TeachAids*. 15 January 2010. 19 July 2011 அன்று மூலம் பரணிடப்பட்டது. 16 December 2010 அன்று பார்க்கப்பட்டது.
7. ↑  "National Hijra Habba organised in Delhi - Times of India". *The Times of India*. .

வெளி இணைப்புகள்
---------------

* தேசிய எய்ட்ஸ் கட்டுப்பாட்டு அமைப்பு, அதிகாரப்பூர்வ இணையதளம்
FDRம், அதனை ஆய்ந்தவரும்
விமான தரவு பதிவி. அதில் ***விமான தரவு பதிவி திறக்கவேண்டாம்*** என்று எழுதியிருக்கின்றது
விமானியறை குரல் பதிவி மற்றும் விமான தரவு பதிவி
விமான தரவு பதிவி(Flight data recorder(FDR)/Accident Data Recorder(ADR)) என்பது விமானத்தின் செயல்களையும் மற்றும் விமானம் பறக்கும்பொழுது விமானம் மற்றும் அதை சுற்றியுருக்கும் சூழலின் குணாதிசயங்களாகிய வேகம், பறக்கும் உயரம், வெப்பநிலை, காற்றழுத்தம் போன்ற 400க்கும் மேற்பட்ட குணாதிசயங்களை கணித்து அதை பதிவு செய்து வைத்துக்கொள்ளும் கருவியாகும்.

இக்கருவி விமானத்தின் கருப்புப் பெட்டிக்குள் இருக்கும். இரு பகுதிகளைக் கொண்ட கருப்புப் பெட்டிக்குள், ஒன்று விமானியறை குரல் பதிவி மற்றொரு பகுதி விமான தரவு பதிவி ஆகும். கருப்புப் பெட்டி விமானத்தின் வால் பகுதியில் இது பொறுத்தப்பட்டிருக்கும். விமானம் விபத்துக்குள்ளானால் அதிலிருந்து தொடர்ந்து சமிக்ஞைகள் வந்து கொண்டிருக்கும். கிட்டத்தட்ட 30 நாட்கள் வரை இந்த சமிக்ஞைகள் வரும், இந்த சமிக்ஞைகளை வைத்து இதன் இருப்பிடத்தை அறிந்து கொள்ளமுடியம். இதில் பதிவாகியுள்ள தரவுகளை வைத்து விமான விபத்திற்கான காரணங்களை அறிந்து கொள்ளமுடியும்.

 பிரேசிலில் விமானவிபத்திற்கு பிறகு விமான தரவு பதிவியை மீட்டெடுக்கும் வான் படையினர்
**நம்பெருமாள் மும்மணிக்கோவை**  என்னும் சிற்றிலக்கியம் 16 ஆம் நூற்றாண்டில் வாழ்ந்த திருக்குருகைப் பெருமாள் கவிராயரால் பாடப்பட்டது. மும்மணிக்கோவை என்னும் சிற்றிலக்கியம் பொதுவாக 30 பாடல்களைக் கொண்டிருக்கும். இந்த நூல் முழுநூலாகக் கிடைக்கப் பெறவில்லை. உரைநூல்களில் மேற்கோள் பாடல்களாச் சில பாடல்களே கிடைத்துள்ளன. 

'நம்பெருமாள்' என்னும் தொடர் திருவரங்கப் பெருமானைக் குறிக்கும்.

மாறன் அலங்காரம் என்னும் நூல் இந்த மும்மணிக்கோவையின் ஆசிரியரான திருக்குருகைப் பெருமாள் கவிராரால் படைக்கப்பட்டது. இதில் கூறப்பட்டுள்ள அணிகளுக்கு மேற்கோள் பாடல்களையும் இவரே குறிப்பிட்டுள்ளார். இவை பழைய நூல்களிலிருந்து எடுத்துக்கொள்ளப்பட்டவை. அல்லது இவரே பாடிச் சேர்த்தவை. பாடல் கிடைக்காத அணிகளைக் காட்ட இந்த மும்மணிக்கோவை நூலைப் பாடிச் சேர்த்துக்கொண்டிருக்கிறார். 

நம்பெருமாள் மும்மணிக்கோவை என்னும் நூல் இருந்ததை "ஒழிந்த அகலம் நம்பெருமாள் மும்மணிக்கோவை விருத்தியில் காண்க" என மாறனலங்கார உரையாசிரியர் குறிப்பிடுவதிலிருந்து அறிய முடிகிறது.

பாடல்கள் - எடுத்துக்காட்டு
--------------------------

(பொருள்நோக்கில் சொற்பிரிப்பு செய்யப்பட்டவை)
வெண்பா

நாவலன் பின் போந்த நறு நீர்த் தாருவரங்கன்
காவலன் பொன் தாளாம் கமலத்தே - பாவலர் தம்
பா மாலை சூட்டாது அப் பாமாலையை எவனோ
தாம் மானிடர்க்கு அளிக்கும் சால்பு 
ஆசிரியப்பா

மலை முழை வைகலும் வைகினர் ஆகியும்
கனி கிழங்கு அடகு கண்டன மாந்தியும்
மூலர் ஆயும் முதல் கடவுள்
காவல் நீயே காத்தல் வேண்டுவமே 
கட்டளைக் கலித்துறை

பனிப் பிறைப் பற்று உளைக் கட்செவித் துத்திப் பணாடவி மேல்
குணித்த பொன் சிற்றடிச் சித்திரக் கார் குருகோன் வெற்பில்
துணித்து அழல் கண் களிற்றைக் கொடும் சீயம் துரந்து இருள் வாய்த்
தனித்து உறற்கு உய்த்து உணர்ந்தும் கதிர் வேலன் தாழ்குழலே

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 79.
2. ↑  மாறனலங்காம் பாடல் 274, 275, 276, 281 உரை
3. ↑  மாறனலங்காரம் மேற்கோள் பாடல் 60
4. ↑  மாறனலங்காரம் மேற்கோள் பாடல் 62
5. ↑  கிளவிமாலை என்னும் இலக்கணத்துக்கு எடுத்துக்காட்டாகத் தரப்பட்டுள்ள மூன்று பாடல்களில் ஒன்றான இதுவும் நம்பெருமாள் மும்மணிக்கோவைப் பாடல் எனக் கொற்றத்தக்கது - என்பது மு. அருணாசலம் கருத்து
பிரதமர், டாக்டர். மன்மோகன் சிங், அக்டோபர் 31, 2004 ஆம் ஆண்டு அக்டோபர் மாதம் 31 ஆம் தேதியன்று  புதுதில்லியில் புகழ்பெற்ற திரைப்படத் தயாரிப்பாளர் சிறீ சியாம் பெனகலுக்கு தேசிய ஒருங்கிணைப்புக்கான இந்திரா காந்தி விருதை வழங்கினார்.
**தேசிய ஒருங்கிணைப்புக்கான இந்திரா காந்தி விருது** (*Indira Gandhi Award for National Integration*) இந்தியாவின் முன்னாள் பிரதமர் இந்திரா காந்திக்குப் பிறகு இந்திய தேசிய காங்கிரசால் வழங்கப்படும் மதிப்புமிக்க விருது ஆகும். 1985 ஆம் ஆண்டு முதல் ஆண்டுதோறும் இந்த விருது வழங்கப்படுகிறது. இந்தியாவின் மதக் குழுக்கள், சமூகங்கள், இனக்குழுக்கள், கலாச்சாரங்கள், மொழிகள் மற்றும் பாரம்பரியங்கள், தேசத்தின் சிந்தனையையும் செயல்பாட்டினையும் வலுப்படுத்துதல், தேசிய ஒருங்கிணைப்பு மற்றும் புரிதல், கூட்டுறவு ஆகியவற்றை ஊக்குவிப்பதற்காக இவ்விருது வழங்கப்படுகிறது. ஒற்றுமை உணர்வு. கலை, அறிவியல், கலாச்சாரம், கல்வி, இலக்கியம், மதம், சமூகப் பணி, பத்திரிகை, சட்டம் மற்றும் பொது வாழ்க்கையைப் பிரதிநிதித்துவப்படுத்தும் சிறந்த நபர்களின் ஆலோசனைக் குழுவால் விருது பெற்றவர் தேர்ந்தெடுக்கப்படுகிறார். விருது 5 இலட்சம் ரூபாய் ரொக்கம் மற்றும் பாராட்டுப் பத்திரம் கொண்டது. இந்த விருது தியாகிகள் தினத்தன்று வழங்கப்படுகிறது. விருது தொடர்புடைய ஆண்டு மற்றும் அதற்கு முந்தைய இரண்டு வருடங்களில் அங்கீகாரத்திற்கு தகுதியான சேவைகளுக்காக விருது வழங்கப்படுகிறது.

பெற்றவர்கள்
-----------

தேசிய ஒருங்கிணைப்புக்கான இந்திரா காந்தி விருது இதுவரை சுவாமி ரங்கநாதனந்தா (1987), அருணா ஆசப் அலி, இந்திய சாரணர் சங்கம் (1987), ரபீக் ஆலம் (1988) பி. என். அக்சர், எம்.எசு.சுப்புலட்சுமி (1990), இராசீவ் காந்தி (மரணத்திற்குப் பின்), பரமதம் ஆசிரமம் (வார்தா, மகாராட்டிரா), ஆச்சார்யா துளசி (1993), பிசம்பர் நாத் பாண்டே (1996), பியாந்த் சிங் (மரணத்திற்குப் பின்) மற்றும் நட்வர் தக்கர் (கூட்டு), காந்தி பொது விவகார நிறுவனம் ( கர்நாடகா ), இந்திரா காந்தி தேசிய ஒருங்கிணைப்புக்கான மையம் (சாந்தி நிகேதன்), அப்துல் கலாம், சங்கர் தயாள் சர்மா (மரணத்திற்குப் பின்), சதீசு தவான், எச்.ஒய் சாரதா பிரசாத், ராம்-ரகீம் நகர் குடிசைவாசிகள் சங்கம் (அகமதாபாத்து), ஆமன் பதிக் அமைதி தன்னார்வக் குழு (அகமதாபாத்), இராம் சின் சோலங்கி மற்றும் சுனில் தமைச்சே (கூட்டு), 2015 -16 ஆம் ஆண்டுக்கான விருது டி.எம்.கிருட்டிணாவுக்கு வழங்கப்பட்டது.

* 2002: ஆச்சார்யா மகாபிரச்சுனா
* 2003: சியாம் பெனகல்
* 2004: மகாசுவேதா தேவி
* 2005: இயாவேத் அக்தர்
* 2006: டாக்டர். இயே.எசு.பண்டுக்வாலா மற்றும் ராம் புனியானி (கூட்டு)
* 2009: பால்ராச்சு பூரி
* 2010: ஏஆர் ரகுமான் மற்றும் ராமகிருட்டிணா அமைப்பு ஆசிரமம் (கூட்டு)
* 2011: மோகன் தாரியா
* 2012: குல்சார்
* 2013: எம்.எசு.சுவாமிநாதன்
* 2014: இராசகோபால் பிவி
* 2015: டி.எம்.கிருட்டிணா
* 2016: டி.எம்.கிருட்டிணா
* 2017: சண்டி பிரசாத் பட்டு
* 2018: சண்டி பிரசாத் பட்டு
* 2019:சண்டி பிரசாத் பட்டு

மேற்கோள்கள்
-----------

1. ↑  herenow4u.net, *accessed* 23 April 2008.
2. ↑  "PM's Address at the Indira Gandhi Award for National Integration". PIB, Prime Minister's Office. 31 October 2007.
3. ↑  "Congress Sandesh" (PDF). 22 April 2012 அன்று மூலம் (PDF) பரணிடப்பட்டது. 10 November 2010 அன்று பார்க்கப்பட்டது.
4. ↑  "M.S Swaminathan gets Indira Gandhi National Integration Award". *The Hindu Businessline* (ஆங்கிலம்). 2020-08-06 அன்று பார்க்கப்பட்டது.
5. ↑  Indira Gandhi Award for National Integration பரணிடப்பட்டது 19 அக்டோபர் 2017 at the வந்தவழி இயந்திரம், ektaparishad.com
**தில்வாலே துல்கானியா லே சாயேங்கே** (Dilwale Dulhania Le Jayenge) இந்தி திரைப்படத்தை யாசு சோப்ரா தயாரித்துள்ளார். இது அவரது வெள்ளிவிழா திரைப்படம். இதை இயக்கி இருப்பவர் ஆதித்யா சோப்ரா. நடிகர் சாருக்கான் கதாநாயகனாக நடித்திருக்க, நடிகை கசோல் ககதாநாயகியாக நடித்து இருக்கிறார். இது குடும்பப் பாங்கான காதல் திரைப்படம். இதன் பாடல்கள் இந்தி தெரியாதவரகளையும் தாளம் போட வைத்து ரசிக்க வைக்கும்.1995 இல் வெளியிடப்பட்ட அச்சுகோல் சோப்ரா இயக்கத்தில் வெளிவந்த இத்திரைப்படத்தில் சாருக் கான், கசோல் எனப் பலரும் நடித்துள்ளனர்.

இந்த திரைப்படம் 1995ம் ஆண்டு திசம்பர் மாதம் வெளியானது. இப்படம் வெளியான அன்றிலிருந்து மும்பையின் இதயப் பகுதியில் அமைந்து இருக்கும் மராத்தா மந்திர் திரையரங்கில் ஆயிரம் வாரங்கள் தாண்டி தொடர்ந்து ஓடிக்கொண்டு இருக்கிறது. இப்போது 19வது ஆண்டை நிறைவடைய உள்ளது..

சாதனை
-----

மும்பையில் உள்ள ‘மராத்தாHD அந்திர்’ திரையரங்கில் இத்திரைப்படம் கடந்த 19 ஆண்டுகளாக தொடர்ந்து திரையிடப்பட்டு வருகிறது.

வெளி இணைப்புகள்
---------------

* 
*

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2014-10-12 அன்று மூலம் பரணிடப்பட்டது. 2014-10-09 அன்று பார்க்கப்பட்டது.
3. ↑  "ஒரே தியேட்டரில் தொடர்ந்து ஆயிரம் வாரங்கள் ஓடி ஷாருக்கானின் தில்வாலே துல்ஹனியா லே ஜாயங்கே சாதனை". மாலைமலர். 2016-03-12 அன்று மூலம் பரணிடப்பட்டது. 13 திசம்பர் 2014 அன்று பார்க்கப்பட்டது.
4. ↑  "Shah Rukh, Kajol celebrate 1000 weeks of 'Dilwale Dulhania Le Jayenge'". The Indian Express. 13 திசம்பர் 2014 அன்று பார்க்கப்பட்டது.
**திவேது** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

அமைவிடம்
--------

இந்த ஊரில் வடக்கில் மகோத், வடகிழக்கில் சீஞ்ச்வாடா, மேற்கில் மேஹ், கிழக்கிலும், தென்கிழக்கிலும் அதுல், தென்மேற்கிலும், தெற்கிலும் பகோத் ஆகிய ஊர்கள் அமைந்துள்ளன. தெற்கில் ஹரியா என்ற ஊரும் எல்லையை ஒட்டி அமைந்துள்ளது.

மக்கள் தொகை
-----------

இந்த ஊருக்கான மக்கள் தொகை விவரங்கள் தளத்தில் உள்ளபடி தரப்பட்டுள்ளன.
இந்த ஊரில் 2522 மக்கள் வாழிகின்றனர். இவர்களில் 1281 பேர் ஆண்கள், 1241 பேர் பெண்கள் ஆவர்.

அரசியல்
-------

இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

போக்குவரத்து
------------

இந்த ஊரில் இருந்து மாவட்ட சாலை வழியாக மாவட்டத்தில் உள்ள மற்ற ஊர்களையும், மாவட்டத் தலைநகரையும் சென்றடையலாம். இந்த ஊரை இருப்புவழிப் பாதை கடந்து செல்கிறது.

* அருகிலுள்ள தொடருந்து நிலையம்: வல்சாடு தொடருந்து நிலையம்

சான்றுகள்
---------

1. 1 2  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2016-01-14 அன்று பார்க்கப்பட்டது.
2. 1 2  குஜராத் மக்கள் தொகை -- மக்கள் கணக்கெடுப்புத் துறை (ஆங்கிலத்தில்)
3. 1 2 3  "வல்சாடு வட்டத்தின் வரைபடம் - குஜராத் மாநில அரசின் வருவாய்த் துறையின் இணையத்தளம்" (PDF). 2016-09-12 அன்று மூலம் (PDF) பரணிடப்பட்டது. 2016-01-14 அன்று பார்க்கப்பட்டது.

| * பா
* உ
* தொ
சுற்றியுள்ள ஊர்கள் |
| --- |
| 

|  |  |  |
| --- | --- | --- |
|  | மகோத் | சீஞ்ச்வாடா |
|  |  |  |
| மேஹ் | **திவேது** | அதுல் |
|  |  |  |
| பகோத் | பகோத், ஹரியா | அதுல் |

 |
**தேசியக் கடலியல் நிறுவனம்** (*National Institute of Oceanography, India*) டோனாப் பவுலா, கோவாவில் தலைமையகத்தையும், கொச்சி, விசாகப்பட்டினம், மும்பையில் வட்டார மையங்களையும் கொண்டு செயற்பட்டு வருகிறது. இது புது தில்லியில் உள்ள அறிவியல் மற்றும் தொழிலக ஆய்வு மன்றத்தின் (Council of Scientific and Industrial Research - CSIR) 38 ஆய்வு நிறுவனங்களில் ஒன்று. 1960 ஆம் ஆண்டு நிகழ்ந்த அனைத்துலக இந்தியப் பெருங்கடல் குறிக்கோள் பயணத்திட்டத்தின் (International Indian Oceana Expedition - IIOE) தொடர்ச்சியாக இந்நிறுவனம் சனவரி 1, 1966 ஆம் ஆண்டு கோவாவில் நிறுவப்பட்டது. இந்நிறுவனம் உலகளவில் கடலியல் ஆய்வில் சிறந்த நிலையை அடைந்துள்ளது.

இந்நிறுவனத்தின் ஆய்வின் நோக்கம் வட இந்திய கடல்பகுதி அளிக்கும் சிறப்புகளை கண்காணிப்பதும் புரிந்துகொள்வதுமே ஆகும். இவ்வாய்வின் விளைவாக இதுவரை இந்நிறுவனத்திலிருந்து 5000 க்கும் மேற்பட்ட ஆய்வுக்கட்டுரைகள் வெளிவந்துள்ளன. இந்நிறுவனத்தில் 200 க்கும் மேற்பட்ட ஆராய்ச்சியாளர்கள் மற்றும் தொழில்முறை துணைப்பணியாளர்கள் பணிபுரிந்து வருகின்றனர். இந்நிறுவனத்தின் ஆய்வுகள் நான்கு மெரும்பகுப்புகளாக இருக்கின்றன - உயிரியல், வேதியியல், புவியியல்/புவிஇயற்பியல் மற்றும் இயற்பியல் - மற்றும் சில கடல் கருவியாக்கம் மற்றும் தொல்லியல் சார்ந்து நடைபெறுகின்றன.

இந்நிறுவனம், ஆய்வுக்காக 23 மீ நீளமுள்ள கடல் ஆய்வுக்கலம் (Coastal Research Vessel - CRV) சாகர் சுக்தி எனும் கப்பலை பலதுறைச் சார்ந்த கண்காணிப்பிற்காகப் பயன்படுத்தி வருகிறது. இந்நிறுவனத்தில் பணிபுரியும் ஆய்குநர்கள் புவியியல் அமைச்சகத்தின் பெருங்கடல் ஆய்வுக்கலமான சாகர் கன்யாவிலும் செல்ல அனுமதிக்கப்படுகின்றனர். இந்நிறுவனத்தின் நூலகத்தில் 15000 க்கும் மேற்பட்ட பனுவல்களும், 20000 க்கும் மேற்பட்ட ஆய்விதழ்களின் படைப்புகளும் நிரப்பப்பட்டுள்ளன.

அடிப்படை ஆய்வுகளைத் தவிர்த்து, இந்நிறுவனம் பயனுறு ஆய்வுப்பணிகளையும் தொழில் நிறுவனங்களின் துணையுடன் செயற்படுத்தி வருகின்றது. இதில் கடலியல் தரவுகள் திரட்டல், சுற்றுச்சூழல் தாக்க அலசல் மற்றும் சுற்றுச்சூழல் தாக்கத்தை வியூகிக்கும் வகையில் மாதிரிகளை உருவாக்குதல். இது கடல் மண்டல ஒருங்கிணைப்பு மற்றும் கடற்சூழல் பாதுகாப்பில் பரிந்துரை மற்றும் விளக்கங்களும் அளிக்கின்றன.

மேற்கோள்
--------

1. ↑  "காப்பகப்படுத்தப்பட்ட நகல்". 2017-08-19 அன்று மூலம் பரணிடப்பட்டது. 2012-01-03 அன்று பார்க்கப்பட்டது.
**தாழம்பூர்** (ஆங்கில மொழி: *Thazhambur*) என்பது இந்தியா தீபகற்பத்தில் தமிழ்நாடு மாநிலத்தின் செங்கல்பட்டு மாவட்டத்திலுள்ள ஒரு புறநகர்ப் பகுதியாகும். சென்னையின் தென்பகுதியில் சோழிங்கநல்லூருக்கும் நாவலூருக்கும் இடையில் தாழம்பூர் உள்ளது. ஐ. டி. காரிடார் பழைய மகாபலிபுரம் சாலைக்கு அருகாமையில் இருப்பதால், தாழம்பூர் குறிப்பிடத்தக்க வளர்ச்சியைக் கண்டுள்ளது.

கடல் மட்டத்திலிருந்து சுமார் 29 மீட்டர் உயரத்தில் அமைந்துள்ள தாழம்பூர் பகுதியின் புவியியல் ஆள்கூறுகள், 12°51′18″N 80°12′25″E﻿ / ﻿12.854900°N 80.207000°E﻿ / 12.854900; 80.207000 ஆகும். மூலச்சேரி, ஒட்டியம்பாக்கம், சிட்லப்பாக்கம், சிறுசேரி, நாவலூர், கோவிலஞ்சேரி, மாம்பாக்கம், கரணை, பொன்மார், அரசன்கழனி, பெரும்பாக்கம் மற்றும் செம்மஞ்சேரி, ஆகியவை தாழம்பூர் பகுதிக்கு அருகிலுள்ள முக்கிய புறநகர்ப் பகுதிகளாகும். 76 ஏக்கர் பரப்பளவு கொண்ட ஏரி ஒன்று தாழம்பூரில் உள்ளது.

தரமணி, சோழிங்கநல்லூர், ஒக்கியம் துரைப்பாக்கம் மற்றும் காரப்பாக்கம் போன்ற நன்கு அறியப்பட்ட வேலைவாய்ப்பு மையங்களுக்கு, தாழம்பூர் நல்ல இணைப்பைக் கொண்டுள்ளது.

இங்கிருந்து அருகில் உள்ள பகுதிகளுக்கு எளிதில் செல்ல மாநகரப் பேருந்து சேவைகள் உள்ளன. சென்னை பன்னாட்டு வானூர்தி நிலையம் தாழம்பூரில் இருந்து 23 கி.மீ. தொலைவில் உள்ளது.

எச். சி. எல் இன்டர்நேஷனல் பள்ளி, அமேதிஸ்ட் இன்டர்நேஷனல் பள்ளி, கே. சி. உயர் சர்வதேச பள்ளி மற்றும் கேட்வே சர்வதேச பள்ளி போன்ற பல சர்வதேச பள்ளிகள் இங்கிருந்து 8 கி.மீ. தொலைவில் அமைந்துள்ளன.

Gleneagles உலகளாவிய சுகாதார நிறுவனம், நரம்பியல் மற்றும் முதுகெலும்பு கோளாறுகள் மருத்துவ நிறுவனம், செட்டிநாடு ஹெல்த் சிட்டி மற்றும் அருண் மருத்துவமனை ஆகியவை தாழம்பூரில் இருந்து சுமார் 10 கி.மீ. சுற்றளவில் மருத்துவ சேவைகள் வழங்குகின்றன.

தாழம்பூருக்கு அருகில் காசாகிராண்ட் ரிட்ஸ், காசாகிராண்ட் பெவிலியன், ரூம்ஸ்கேப்ஸ் வில்லேஜ், எஸ். கே. சி. அபரா மற்றும் எஸ். எஸ். பி. டி. எல். லேக்வுட் என்க்ளேவ் போன்ற பல மதிப்புமிக்க குடியிருப்புகள் உள்ளன.

விவிரா மால், மெரினா மால், பி. எம். ஆர். மால், கே. வி. பி. வளாகம் மற்றும் க்ளோரி மதர் ட்ரெடிஷனல் உள்ளிட்ட அனைத்து ஷாப்பிங் மற்றும் பொழுதுபோக்குத் தேவைகளுக்காகவும் 3 கி.மீ. தொலைவில் வணிக வளாகங்கள் அமைந்துள்ளன.

தாழம்பூரில் அமையப் பெற்றுள்ள பிடாரி பிள்ளையார் கோயில் மற்றும் பிடாரி அம்மன் கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்கி வருகின்றன.

மேற்கோள்கள்
-----------

1. ↑  சந்திரமூர்த்தி, மா (2003) (in ta). *தமிழ்நாட்டுச் சிவாலயங்கள்*. மணிவாசகர் பதிப்பகம். .
2. ↑  Madras (India : State) (1963) (in en). *Fort Saint George Gazette*. .
3. ↑  P, Purushothaman (2022-12-24) (in ta). *அய்யாயிரம் ஆண்டுகளுக்கு முன் தமிழன் எழுதிய அ-ஆ-அய்யா*. Purushothaman P. .
4. ↑  "தாழம்பூர் ஏரியில் கொட்டப்படும் குப்பையால் சுற்றுச்சூழல் பாதிப்பு". *Hindu Tamil Thisai*. 2023-02-14 அன்று பார்க்கப்பட்டது.
5. ↑  "Arulmigu Pidaari Pillaiyaar Temple, Thazhambur - 603103, Chengalpattu District [TM003117].". *hrce.tn.gov.in*. 2023-02-14 அன்று பார்க்கப்பட்டது.
6. ↑  "Arulmigu Pedaariyamman Temple, Thazhambur - 603103, Chengalpattu District [TM003063].". *hrce.tn.gov.in*. 2023-02-14 அன்று பார்க்கப்பட்டது.

வெளி இணைப்பு
------------

* GeoHack - தாழம்பூர்
**இரட்டை இடுக்கி முடிச்சு** (Double constrictor knot) என்பது மிகத்திறம் வாய்ந்த பிணைப்பு முடிச்சுக்களுள் ஒன்று. இது, பொதுவான "இடுக்கி முடிச்சிலும்" வலிமையானதும், பாதுகாப்பானதும் ஆகும். அடிப்படையான இடுக்கி முடிச்சுக்கு இன்னொரு திருப்பம் ஒன்றைச் சேர்ப்பதன் மூலம் இந்த முடிச்சு இடப்படுகின்றது. மெழுகு பூசப்பட்ட கயிறுகள் போன்ற வழுக்கக்கூடிய கயிறுகளைப் பயன்படுத்தும்போது இம்முடிச்சுப் பெரிதும் பயனுள்ளது.[1] ஒன்றுக்கு மேற்பட்ட திருப்பங்களை மேலதிகமாக இட்டால் இதன் பாதுகாப்புக் கூடுவதில்லை என்பதுடன், முடிச்சைச் சீராக இறுக்குவதும் கடினமாகி விடும்.

 
1. பொருளை ஒருமுறை சுற்றிச் செயல்முனையை நிலைப்பகுதிக்கு மேலாகத் திரும்பவும் கொண்டுவரவேண்டும்.
2. இதே வழியில் இரண்டாவது திருப்பத்தைச் செய்ய வேண்டும்.
3. செயல்முனையை நிலைப்பகுதிக்கு மேலாகக் கொண்டுவந்து, பின்னர் riding திருப்பத்துக்குக் கீழாகவும் நிலைத்தபகுதிக்குக் கீழாகவும் கொண்டுவந்து riding திருப்பத்துக்குக் கீழே ஒரு overhand முடிச்சை உருவாக்க வேண்டும்.
4. முனைகள் படத்தில் காட்டியபடி திருப்பங்களிடையே வெளிப்படுவதை உறுதிப்படுத்திக் கொள்ள வேண்டும்.

முடிச்சில் உள்ள இழுவிசையைச் ஒரேதன்மைத்து ஆக்குவதற்காக முடிச்சைக் கவனமாகச் சீராக்க வேண்டும். முடைச்சை ஓரளவு இறுக்கியபின் முனைகளை இழுத்து உறுதிப்படுத்த வேண்டும்.

குறிப்புகள்
-----------

1. ↑  Brion Toss, The Complete Rigger's Apprentice (Camden, Maine: International Marine, 1998)

இவற்றையும் பார்க்கவும்
----------------------

* இடுக்கி முடிச்சு
* முடிச்சு
* முடிச்சுக்களின் பட்டியல்

வெளியிணைப்புக்கள்
-----------------
**தில்வார் கான்** (*Dilwar Khan*) வங்காள தேசத்தைச் சேர்ந்த ஒரு கவிஞர் ஆவார். 1937 ஆம் ஆண்டு சனவரி மாதம் முதல் தேதியன்று இவர் பிறந்தார். கோனோ மனுசர் கோபி என்றழைக்கப்படும் மக்கள் கவிஞராக அறியப்படும் தில்வார் கானுக்கு 1980 ஆம் ஆண்டு வங்காளதேச அகாடமியின் இலக்கிய விருது வழங்கப்பட்டது. 2008 ஆம் ஆண்டு இரண்டாவது உயரிய குடிமக்கள் விருதான எகுசே பதக்கத்தையும் வங்காள தேச அரசாங்கம் இவருக்கு வழங்கி சிறப்பித்தது.

பிரித்தானிய இந்தியாவின் ஒரு பகுதியான வங்காளதேசத்தின் 64 மாவட்டங்களில் ஒன்றான சில்கெட்டு மாவட்டம் தெற்கு சுர்மாவில் உள்ள பார்தோகோலாவில் தில்வார் கான் பிறந்தார். 1981 ஆம் ஆண்டு இவருக்கு வங்காளதேச அகாடமியின் உறுப்பினர் தகுதி கிடைத்தது. 2013 ஆம் ஆண்டு அக்டோபர் மாதம் 10 ஆம் தேதியன்று தில்வார் கான் காலமானார்.

மேற்கோள்கள்
-----------

1. 1 2  Hafez Ahmed (11 October 2013). "Poet Dilwar Khan". Daily Sun. 8 April 2014 அன்று மூலம் பரணிடப்பட்டது. 8 April 2014 அன்று பார்க்கப்பட்டது.
2. ↑  "9 get Ekushey Padak 2008". The Daily Star: Internet Edition. 19 February 2008. 27 October 2010 அன்று பார்க்கப்பட்டது.
பாவகைகளில் **தாழிசை** என்பது கலிப்பாவில் வரும் இரண்டாவது உறுப்பைக் குறிக்கும். தாழ்ந்து ஒலிப்பதனால் தாழிசை என்னும் பெயர் ஏற்பட்டதாகக் கூறப்படுகிறது. கலிப்பாவில் பொதுவாக இது முதல் உறுப்பான தரவைத் தொடர்ந்து வரும். இதற்கு **இடைநிலைப்பாட்டு** என்ற மற்றொரு பெயரும் உண்டு. கலிப்பாவில் பொதுவாக மூன்று அல்லது ஆறு தாழிசைகள் இருப்பது வழக்கம். பன்னிரண்டு தாழிசைகள் கொண்ட கலிப்பாக்களும் உள்ளன. 

தாழிசை இரண்டு தொடக்கம் நான்கு அடிகளைக் கொண்டிருக்கலாம். எனினும் இவ்வெண்ணிக்கை தரவிலுள்ள அடிகளின் எண்ணிக்கையிலும் குறைவாக இருக்க வேண்டும் என்பது என்பது விதி.

எடுத்துக்காட்டுகள்
------------------

குமரகுருபரர் இயற்றிய சிதம்பரச் செய்யுட்கோவையில் காணப்படும் கலிப்பாப் பகுதியின் தாழிசைகளைக் கீழே காணலாம். இதன் தரவு மூன்று அடிகளைக் கொண்டது இதனால் அதனிலும் குறைவான எண்ணிக்கையில் அடிகள் அமையவேண்டும் என்பதால் தாழிசை ஒவ்வொன்றும் இரண்டு அடிகளைக் கொண்டு அமைந்துள்ளன. இங்கே மூன்று தாழிசைகள் உள்ளன.

  

முருகுயிர்க்கு நறுந்தெரியன் மொய்குழலின் மையுண்கட்
பொருகயற்குன் றிருமேனி புதுவெள்ளப் புணரியே
தேன்மறிக்கும் வெறித்தொங்கலறற் கூந்தற்றிருந் திழைகண்
மான்மறிக்குன் றிருமேனி மலர்முல்லைப் புறவமே.
பிறையளிக்குஞ் சிறுநுதலப் பெண்ணமுதின் பேரமர்க்கட்
சிறையளிக்குன் றிருமேனி தேனளிக்கும் பொதும்பரே.
**இரஞ்சித் சின்கா** (பிறப்பு 27 மார்ச்சு 1953) இந்தியக் காவல் பணியின் 1974ஆம் ஆண்டுத் தொகுதியைச் சேர்ந்த அதிகாரி ஆவார். தற்போது நடுவண் புலனாய்வுச் செயலகத்தின் இயக்குநர் பொறுப்பில் உள்ளார். இந்திய - திபெத் எல்லைக் காவல்படை (ITBP) மற்றும் இரயில்வே பாதுகாப்புப் படைகளில் தலைமை காவல் இயக்குநராக பணி புரிந்துள்ளார். திசம்பர் 2012இல் அடுத்த இரண்டாண்டுகளுக்கு நடுவண் புலனாய்வுச் செயலகத்தின் இயக்குநராக பொறுப்பு வழங்கப்பட்டுள்ளது. நடுவண் புலனாய்வுச் செயலகத்தின் பட்னா, தில்லி பிரிவுகளில் மூத்த நிலைப் பதவிகளில் பணியாற்றி உள்ளார்.

மத்திய சேமக் காவல் படையில் சிறீநகரில் தலைமை ஆய்வாளர் (இயக்கம்) ஆகவும் தில்லியில் தலைமை ஆய்வாளர் (பணியாளர்) ஆகவும் பணியாற்றி உள்ளார். தேசிய மற்றும் பன்னாட்டளவில் பல தூண்டுதல் மிக்க, முதன்மையான புலனாய்வுகளில் ஈடுபட்டுள்ளார். நடுவண் விழிப்புணர்வு ஆணையம் சட்டம் 2003இல் விவரிக்கப்பட்டுள்ள நெறிமுறைகளின்படி நடுவண் புலனாய்வு செயலக இயக்குநராகத் தேர்ந்தெடுக்கப்பட்டுள்ளார்.

தமது பணியின் நிமித்தம் பல்வேறு ஊழல் எதிர்ப்பு அமைப்புக்கள், வருமானவரித் துறை, நடுவண் விழிப்புணர்வு ஆணையம் போன்ற அமைப்புக்களுடன் ஒருங்கிணைந்து செயல்பட வேண்டியுள்ளது. இவர் நியமிக்கப்பட்டபோது இவரது தேர்வை பாரதிய ஜனதா கட்சி எதிர்த்தது.

இரஞ்சித் பள்ளி மற்றும் கல்லூரிக் கல்வியை பட்னாவில் பெற்றார். இவரது தந்தை என்.எஸ். சின்கா பிகார் மாநில அரசில் விற்பனைவரி ஆணையராக பணியாற்றியவர். தாய் மாதுரி சின்கா பட்னாவில் இராசேந்தர் நகரில் வாழ்ந்து வருகிறார்.

மேற்சான்றுகள்
-------------

1. 1 2  "BIO-DATA OF SHRI RANJIT SINHA, DIRECTOR GENERAL/RPF". *Indian Railways*. 2013-05-15 அன்று பார்க்கப்பட்டது.
2. ↑  "Bihar cadre IPS officer Ranjit Sinha appointed as new CBI chief". *சிஎன்என்*. Nov 22, 2012. 2012-11-28 அன்று மூலம் பரணிடப்பட்டது. 2013-05-15 அன்று பார்க்கப்பட்டது.
3. ↑  "Senior IPS officer Ranjit Sinha is the next CBI Director". *இந்தியா டுடே*. November 22, 2012. 2013-05-15 அன்று பார்க்கப்பட்டது.
**தாவடி** (*Thaavadi*) இலங்கையின் யாழ்ப்பாண மாவட்டத்தில் உள்ள வலிகாமப் பிரிவில் உள்ள ஓர் ஊர் ஆகும். யாழ்ப்பாண நகரில் இருந்து ஏறத்தாழ 3 மைல்கள் தொலைவில் அமைந்துள்ள இந்த ஊரை யாழ்ப்பாண நகரில் இருந்து வடக்கு நோக்கிச் செல்லும் காங்கேசன்துறை வீதி ஊடறுத்துச் செல்கின்றது. இவ்வூருக்கு தெற்கு எல்லையில் கொக்குவில், திருநெல்வேலி ஆகிய ஊர்களும், வடக்கில் இணுவில், உரும்பிராய் ஆகிய ஊர்களும் உள்ளன.சிறந்த கல்விமான்களை கொண்ட இவ் ஊர் தமிழுக்கும் சைவத்துக்கும் புகழ் பெற்ற ஓர் இடமாகும்

கோயில்கள்
---------

இந்து சமயத்தவர்களை பெரும்பான்மையாகக் கொண்ட இவ்வூர்.

9°42′24.73″N 80°1′33.87″E﻿ / ﻿9.7068694°N 80.0260750°E﻿ / 9.7068694; 80.0260750
இங்கு பிரபலயமான பல இந்து ஆலயங்கள் காணப்படுகின்றன. இங்கு நடுநாயக மூர்த்தியாக விநாயகப் பெருமான் வீற்றிருக்கின்றார் மற்றும் பத்திரகாளி, முருகன், ஐயனார் போன்ற தெய்வங்களும் புடைசூழ இக்கிராமம் மிக அழகாகக் காட்சியளிக்கின்றது.
தாவடிப் பிள்ளையார் பரணிடப்பட்டது 2016-07-12 at the வந்தவழி இயந்திரம்

* Thavady pilliyarThavady pilliyar

வெளி இணைப்புகள்
---------------

* Know the Etymology: 326, தாவளை, தவலம, தாவடி, தமிழ்நெட், 18 பெப்ரவரி 2014
**சுபா ரவுல்** (Shubha Raul) (பிறப்பு 1967) இந்தியப் பெருநகரான மும்பையின் மேயராக (2007-09) 33 மாத காலத்திற்கு இருந்தார்.  அவர் மார்ச் 10, 2007 அன்று மேயர் பதவிக்குத் தேர்ந்தெடுக்கப்பட்டார். மற்றும் 124 ஆண்டுகள் பழமையான குடிமை அமைப்பின் மூன்றாவது பெண் மேயராக இருந்தார்.  வடக்கு மும்பை புறநகர்ப் பகுதியான தஹிசரைப் பிரதிநிதிப்படுத்தும் ஒரு கார்ப்பரேட்டராகவும் பணியாற்றினார்.  மேலும் இரண்டு ஆண்டுகளுக்கும் மேலாகமும்பை மாநகராட்சியின்முக்கியமான நிலைக்குழுக்களில் இரண்டு ஆண்டுகளாக இருந்தார். 

ரவுல் சிவசேனா அரசியல் கட்சியைச் சேர்ந்தவர்,மற்றும் ஆயுர்வேத வைத்திய முறையில் சிகிச்சையளிப்பவரும் ஆவார். 

அவர் மும்பையின் போரிவலியில் வசிக்கிறார். அவருக்கு தன்வி மற்றும் மயூரி ஆகிய இரண்டு மகள்கள் உள்ளனர். அவரது கணவர் உமேஷ் எண்ணெய் மற்றும் இயற்கை எரிவாயுக் கழகத்தில் தோட்டக்கலை மேலாளராகப் பணிபுரிந்தார்.

நவம்பர் 2009 உடன் முடிவடைந்த மும்பை மேயராக இருந்த காலத்தில், சுபா ரவுல் தனது இரண்டு சாதனைகள் குறித்து திருப்தி அடைந்துள்ளார்: செயற்கை குளங்களை அமைத்து சூழலுக்கு கேடு விளைவிக்காத கணேஷ் திருவிழா நடத்தியது மற்றும் அவரது ஆட்சிக் காலத்தில் உக்கா புகைக்குழாய்களைத் தடை செய்தது ஆகியவையே அந்தச் சாதனைகள் என்று குறிப்பிடுகிறார்.[]

கணேஷ் சிலை உயரம் குறைக்கப்பட வேண்டும் என்று நிபந்தனை விதித்தது, ஒரு பசுவை தத்தெடுத்து உரிமம் இல்லாமல் தனது பங்களாவில் வைத்திருந்தது, உக்கா புகைக்குழாய் கடைகளை உடைத்தது, ஏழு வெளிநாட்டு சுற்றுப்பயணங்கள் சென்றது என இவரது பதவிக்காலம் சர்ச்சைக்குரியதாகவே இருந்தது.

மேற்கோள்கள்
-----------

1. ↑  "Shiv Sena's Shraddha Jadhav is new Mumbai mayor". *தி டைம்ஸ் ஆஃப் இந்தியா*. 1 December 2009.. பார்த்த நாள்: 1 December 2009.
2. ↑  "Sena woman elected Mumbai Mayor" பரணிடப்பட்டது 2007-03-12 at the வந்தவழி இயந்திரம், தி இந்து, 11 March 2007. Accessed 11 March 2007
3. ↑  "10 dead as Mumbai building collapses". *Times of India*. 2007-07-19. Archived from the original on 2012-10-23.. பார்த்த நாள்: 2009-03-07.
4. ↑  "Shubha Raul elected Mumbai Mayor". *rediff.com*. 2007-03-10.. பார்த்த நாள்: 2009-03-07.
5. ↑  S. Ashar, "Shubha Raul, an ayurveda medic, is the new Mumbai mayor" dnaindia.com 10 March 2007.
6. ↑  "Troubles in both camps but Sena favourite to retain Mayor's post". *The Indian Express*. 1 December 2009.. பார்த்த நாள்: 18 October 2018.
மெர்ஸ்-லெ-பேன் கடற்கரையில் உயர்ந்த அலை நேரத்தில் சுண்ணக்கல் செங்குத்துப் பாறை. கரிய நிறத்திலுள்ள தீக்கல் வரிகளைக் காணலாம்.
பஃபலோ, நியூயார்க்கில் ஓணான்டாகா சுண்ணப்பாறைகளிலிருந்து பெறப்பட்ட தீக்கல் முடிச்சு. (3.8 செமீ அகலம்)
புனித டிரினிட்டி தேவாலயம், லாங் மெல்ஃபோர்டில் காணப்படும் தீக்கல் கோபுரம்.
இங்கிலாந்தின் ஓக்சுனேயிலிருந்து பெறபட்ட தீக்கல் கைக்கோடாரி. இதுவே தொல்லியல் வரலாற்றில் முதலாவதாக பதிப்பிக்கப்பட்ட படிமம். இந்தக் கைக்கோடாரி ஆயுதமாகப் பயன்படுத்தப்பட வில்லை; இறந்த பெரும் பாலூட்டிகளின் சடலத்திலிருந்து இறைச்சி வெட்ட ஒரு கருவியாகப் பயன்படுத்தப்பட்டது.
**தீக்கல்** (Flint) அல்லது **சிக்கிமுக்கிக் கல்**, சிலிக்காவினால் ஆன ஒருவகை படிவுப் பாறை ஆகும். தீக்கல்லானது கடினமான, படிகவடிவு வெளித்தெரியாத (cryptocrystalline) கனிம படிகக்கல்லின் (mineral quartz) படிவு வடிவமாகும். இது ஒருவகையானக் கல்லாக வகைப்படுத்தப்படுகிறது. தீக்கற்கள் படிவுப்பாறைகளில் சுண்ணக்கட்டிகள், சுண்ணப்பாறைகளென முண்டுகளாகவும், திணிவுகளாகவும் காணப்படுகின்றன.

வெப்ப மண்டல கடலின் கண்டத் திட்டுகளில் அமைந்துள்ள பிந்தைய கிரட்டேசியசுக் கால பாறைகளான சுண்ணக்கட்டிகளில் பட்டைகளாகத் தீக்கற்கள் கிடைக்கின்றன.

கடலரிப்பால் சுண்ணக்கல் தேயும்போது கடினமான தீக்கல் முடிச்சுகள் கூழாங்கல்லாக தட்டைக்கல் கடற்கரைகளில் காணப்படுகின்றன. இந்தக் கற்கள் பின்னர் பிரிதொரு பாறையாக ஒன்று சேரவும் கூடும். இவ்வாறு இரண்டாம் முறைப் படிவுப் பாறையாக இவை உருவாகின்றன.

காட்சிக் கூடம்
--------------

* தீக்கல்தீக்கல்
* செருமனியிலிருந்து  5000 ஆண்டுகள் பழைமையான தீக்கல் கத்திசெருமனியிலிருந்து 5000 ஆண்டுகள் பழைமையான தீக்கல் கத்தி
* துப்பாக்கியொன்றில் தீக்கல் தாள்துப்பாக்கியொன்றில் தீக்கல் தாள்
* தீக்கல் & செங்கற்சுவர்தீக்கல் & செங்கற்சுவர்
* இங்கிலாந்திலுள்ள கட்டிடமொன்றில் தீக்கல் சுவர்இங்கிலாந்திலுள்ள கட்டிடமொன்றில் தீக்கல் சுவர்

மேலும் பார்க்க
--------------

* தீக்கல் இயக்கம்

மேற்கோள்கள்
-----------

1. ↑  Frere, John. 1800. Account of flint weapons discovered at Hoxne in Suffolk. *Archeologia* **13**, London. 204-205
2. ↑  General Quartz Information - Webmineral.com (page contains java applets depicting 3d molecular structure)
3. ↑  Flint and Chert - quartzpage.de
4. ↑  "*The Flints from Portsdown Hill*". 2007-11-13 அன்று மூலம் பரணிடப்பட்டது. 2012-12-09 அன்று பார்க்கப்பட்டது.
5. ↑  "Flint vs Chert Authentic Artefacts Collectors Assn". 2004-08-17 அன்று மூலம் பரணிடப்பட்டது. 2012-12-09 அன்று பார்க்கப்பட்டது.
**சுபா ஜெய்** (*Shuba Jay*) என அழைக்கப்படும் **சுபாசிணி ஜெயரத்தினம்** (*Shubashini Jeyaratnam*, 15 சூலை 1976 – 17 சூலை 2014) மலேசிய தொலைக்காட்சி, மற்றும் திரைப்பட நடிகையும் ஆவார். நாடகம், நடனம், திரைப்படம், தொலைக்காட்சி எனப் பல்துறைகளில் சிறந்து விளங்கியவர்.

பணி
---

இலங்கை வம்சாவழிக் குடும்பம் ஒன்றில் மலேசியாவில் பிறந்த சுபாசிணி கோலாலம்பூரில் இருந்து வெளிவரும் *நியூ ஸ்ட்ரெயிட் டைம்சு* ஆங்கிலப் பத்திரிகையில் செய்தி ஒப்பீட்டுநராகப் பணியாற்றிய பின்னர், அப்பத்திரிகையின் விளம்பரப் பகுதியில் பணியாற்றினார். 2010 ஆம் ஆண்டில் இவர் ஆஸ்ட்ரோ ரியா தொலைக்காட்சியில் தனது தந்தை ஜெயரத்தினத்துடன் இணைந்து *மாரி மேனாரி* என்ற நிகழ்ச்சியை நடத்தினார். 2011 இல் இவர் நடிக்க ஆரம்பித்தார். *ஸ்பானார் ஜெயா*, *காடிசு 3*, *சுகமான சுமைகள்* உட்படப் பல தொலைக்காட்சித் தொடர்களில் நடித்தார். அத்துடன் *ரிலேசன்சிப் ஸ்டேட்டசு* (2012), *டோக்காக்* (2013) ஆகிய உள்ளூரில் தயாரிக்கப்பட்ட திரைப்படங்களிலும் இவர் நடித்துள்ளார். ஆங்கிலம், மலாய், மற்றும் தமிழ் ஆகிய மொழிகளில் நன்றாகக் கதைக்கக் கூடியவர்.

தனிப்பட்ட வாழ்க்கை
------------------

வியட்நாமில் சுற்றுலா சென்ற போது இவர் நெதர்லாந்து நாட்டவரான பவுல் கோயிசு என்பவரை சந்தித்துத் திருமணம் புரிந்து கொண்டார். திருமணத்திற்குப் பின் இவர் தாய்ப்பாலூட்டல், மற்றும் வீட்டில் பிள்ளைப்பேறு போன்றவற்றுக்குப் பரப்புரை செய்தார். 2012 இல் இவருக்கு கைலா என்ற பெண் குழந்தை பிறந்தது.

இறப்பு
------

சுபா தனது கணவர், மற்றும் மகளுடன் நெதர்லாந்தில் இருந்து மலேசியா எயர்லைன்சு விமானம் 17 மூலமாக கோலாலம்பூர் வந்த போது, உக்ரைனிய வான்பகுதியில் விமானம் சுடப்பட்ட போது விமானத்தில் இருந்த அனைத்து 298 பேரும் இறந்தார்கள்.

மேற்கோள்கள்
-----------

1. 1 2  Bello, Marisol; Ramakrishnan, Mahi (19 சூலை 2014). "Flight MH17 victims symbolize tragedy". USA Today. 20 சூலை 2014 அன்று பார்க்கப்பட்டது. Italic or bold markup not allowed in: `|publisher=` (உதவி)
2. ↑  Syarifah Rahman (19 சூலை 2014). "M'sian Actress, Dutch Hubby and Baby Perished With MH17". NTV7. 20 சூலை 2014 அன்று பார்க்கப்பட்டது.
3. 1 2  Ramakrishnan, Mahi (20 சூலை 2014). "Malaysian family grieves for daughter and her family". USA Today. 20 சூலை 2014 அன்று பார்க்கப்பட்டது. Italic or bold markup not allowed in: `|publisher=` (உதவி)
4. ↑  "Malaysian actress, Dutch hubby and baby die with MH17". MSN. 2014-07-25 அன்று மூலம் பரணிடப்பட்டது. 20 சூலை 2014 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்  (Archive)
* ஐ.எம்.டி.பி இணையத்தளத்தில் சுபா ஜெய்
**திவ்யா ராணா** ஒரு முன்னாள் இந்தித் திரைப்படத்துறையின் நடிகையும், புகைப்படக்கலைஞரும், தொழிலதிபருமாவார். ராஜ் கபூரின் *ராம் தேரி கங்கா மைலி* படத்தில் சிறப்பாக நடித்ததற்காக பரவலாக அறியப்பட்டுள்ளார்.  ராஜ் கபூரின் இளைய மகன் ராஜீவ் கபூர் அறிமுக நாயகனாக நடித்த ***ஏக் ஜான் ஹை ஹம் (1983)*** திரைப்படத்தில் திவ்யாவும், கதாநாயகியாக அறிமுகமாகி அவரது திரைப்பட வாழ்க்கையைத் தொடங்கியுள்ளார். ஆனால் இப்படம் தோல்வியுற்றதைத் தொடர்ந்து ராஜீவ் கபூர் மற்றும் மந்தாகினி இணைந்து நடித்த ராஜ் கபூரின் ராம் தேரி கங்கா மைலி (1985) திரைப்படத்திலும் திவ்யா இரண்டாவது கதாநாயகியாக நடித்துள்ளார், இந்த திரைப்படம் பெரும் வெற்றியை பெற்றிருந்தாலும், முதல் கதாநாயகியான மந்தாகினி பிரபலமடைந்த அளவு, திவ்யா பிரபலமாகவில்லை. ஆனாலும் கிட்டத்தட்ட ஆறு ஆண்டுகளில் பதினோரு திரைப்படங்களில் திவ்யா நடித்துள்ளார். அவற்றில் *வதன் கே ரக்வாலே, ஏக் ஹி மக்ஸத், ஆஸ்மான் (1984), மா கசம் (1985 திரைப்படம்), பரம் தரம்* போன்றவை குறிப்பிடத்தக்கது.  மும்பையைச் சேர்ந்த தொழிலதிபரான பசல் என்பவரைத் மணமுடித்துள்ள திவ்யா, தனது திருமணத்திற்குப் பிறகு திரைப்படத்துறையை விட்டு முற்றிலுமாக விலகி **சல்மா மானேகியா** என்று தனது பெயரை மாற்றிக்கொண்டு, குடும்ப வாழ்க்கையில் முற்றிலுமாக ஈடுபட்டுள்ளார். இத்தம்பதியருக்கு இரண்டு மகன்கள் உள்ளனர். தற்போது புகைப்படக் கலைஞராக பணிபுரிந்து கொண்டே, பீங்கான் சிற்பங்கள் செய்து விற்பனை செய்து வருகிறார்.

தேர்ந்தெடுக்கப்பட்ட திரைப்படவியல்
---------------------------------

| ஆண்டு | தலைப்பு | பங்கு |  |
| --- | --- | --- | --- |
| 1983 | *ஏக் ஜான் ஹை ஹம்* | சீமா |
| 1984 | *ஆஸ்மான்* | ரேஷ்மா |
| 1985 | *ராம் தேரி கங்கா மைலி* | ராதா பி சவுத்ரி |
| 1985 | *மா கசம்* | சந்தோ |
| 1987 | *வோ தின் ஆயேகா* | சுமன் |
| *வதன் கே ரக்வாலே* | விம்லா (விம்லி) |
| *பரம் தரம்* | முன்னிபாய் |
| *ஹிம்மத் அவுர் மெஹானத்* | சோனா |
| 1988 | *அக்ரி முகாப்லா* | ரூபா |
| *அந்தா யுத்* | நர்ஸ் மாதுரி |
| *ஏக் ஹி மக்ஸத்* | இந்து, டிம்பி ஆர் வர்மா |
| 1989 | *கரிபோன் கா தாதா* | துளசி |

மேற்கோள்கள்
-----------

1. ↑  "D E B U T P A I R S Hits and misses". 26 April 2002. .
2. ↑  "Rajsaab was a rare legend". 16 December 2009. .
3. ↑  "Ex-actress comes calling". *The Times of India*. 2018-02-27 அன்று பார்க்கப்பட்டது.
4. ↑  "ராம் தேரி கங்கா மைலி திவ்யா ராணா அல்லது சல்மா மானேகியா பாலிவுட்டில் அறிமுகமான ராஜீவ் கபூருடன் இஸ்லாம் மதத்திற்கு மாறிய நடிகை".
துளைக்கோப்பு என்பது தொடக்க கால கணினிக் கோப்புகளில் ஒன்றாகும்
**Page Module:Hatnote/styles.css has no content.**

அலுவலகங்களில் பயன்படுத்தப்படும் கோப்புகள் பற்றி அறிய கோப்பு (அலுவலகம்) கட்டுரையைப் பார்க்க.
**கணினிக் கோப்பு** (*Computer File*) என்பது கணினியில் சேமிக்கப்பட்ட ஒரு தகவல் தொகுப்பாகும். கோப்பு(இலத்தீன்: *filum*) ஒன்றின் தகவல் தொகுப்பை, அதன் கோப்புநீட்சிப் பெயரைக் கொண்டு, மீட்டெடுத்து கையாளலாம். இன்றைய கணினிகள் அனைத்திலும் தரவுகள் நிரல்கள் உட்பட அனைத்து தகவல்களும் கோப்புக்களாகவே சேமிக்கப்படுகின்றன. தகவலின் தன்மையைப் பொறுத்து கோப்புக்களின் வகை மாறும். இதை கோப்புப் பெயரின் நீட்சியைக் (extension) கண்டு அறியலாம். எடுத்துக்காட்டாக, .txtஎன்ற கோப்புநீட்சியானது, உரைக்கோப்பினைக் குறிக்கிறது. அதுபோலவே, .csv என்ற நீட்சி இருந்தால், அது அணித்தரவுக்கோப்பினையும், .ods என்ற நீட்சியை ஒரு கோப்புப் பெற்றிருந்தால், அது கட்டற்ற விரிதாள் என்பதையும் குறிக்கிறது.

விக்கிமீடியா பொதுவகத்தில்,  
 ***Filetype icons***   
என்பதின் ஊடகங்கள் உள்ளன.

மேற்கோள்கள்
-----------

1. ↑  "Online Etymology Dictionary".
**மகளிர் மட்டும்** 2017 ஆவது ஆண்டில் வெளியான ஓர் தமிழ்த் திரைப்படமாகும். 2015 ஆவது ஆண்டில் வெளியான குற்றம் கடிதல் திரைப்படத்தை இயக்கிய பிரம்மா இயக்கும் இத்திரைப்படத்தில் ஜோதிகா முக்கிய வேடத்திலும், சரண்யா பொன்வண்ணன், ஊர்வசி, பானுப்ரியா, நாசர், லிவிங்ஸ்டன் ஆகியோர் இதர துணை வேடங்களிலும் நடித்துள்ளனர். சூர்யா தயாரிக்கும் இத்திரைப்படத்தின் படப்பிடிப்பு 2016 சூலை மாதம் தொடங்கியது.

நடிகர்கள்
---------

* ஜோதிகா
* சரண்யா பொன்வண்ணன்
* ஊர்வசி
* பானுப்ரியா
* நாசர்
* லிவிங்ஸ்டன்
* மாயா சுந்தரகிருஷ்ணன்
* லுத்புதீன் பாசா
* கோகுல்நாத்
* சூர்யா

தயாரிப்பு
---------

2016 பிப்ரவரியில், இப்படத்தின் கதையை இயக்குநர் பிரம்மா ஜோதிகாவிடம் கூறினார். கதை பிடித்துப் போனதால் ஜோதிகா இப்படத்தில் நடிக்க ஒப்புக் கொண்டார். மேலும, இப்படத்தைத் தாமே தயாரிப்பதாக ஜோதிகா வின் கணவர் சூர்யா தெரிவித்தார். ஜோதிகா, இப்படத்திற்காக 20 நாள்கள் நடிப்புப் பயிற்சியினை மேற்கொண்டார். 2016 சூலை மாதத்தில் அதிகாரப்பூர்வமாக அறிவிக்கப்பட்ட இத்திரைப்படத்தில் சரண்யா பொன்வண்ணன், ஊர்வசி, நாசர், லிவிங்ஸ்டன் ஆகியோரும் இணைந்தனர். 2016 ஆகஸ்டு மாதம் திண்டிவனத்தில் நடைபெற்று வந்த படப்பிடிப்பு நிறைவடைந்ததுடன் இப்படத்தின் 30 விழுக்காடு படப்பிடிப்பு நிறைவடைந்தது.

மேற்கோள்கள்
-----------

1. 1 2  "Jyothika's movie with Bramma begins today". *sify.com*.
2. ↑  "Jyothika attends workshop for Bramma's next film!". *sify.com*. 2016-07-09 அன்று மூலம் பரணிடப்பட்டது. 2017-03-24 அன்று பார்க்கப்பட்டது.
3. ↑  "Jyotika starts film with Bramma". *thehindu.com*.
4. ↑  "Jyothika's upcoming film has been tentatively titled as Magalir Mattum". *behindwoods.com*. 23 August 2016.

வெளியிணைப்புகள்
---------------
**மகா செங்கிஸ் கானின் வரலாறு: பண்டைய முகலாயர்கள் மற்றும் தாதர்களின் முதல் பேரரசன்** (*The History of Genghizcan the Great, First Emperor of the Ancient Moguls and Tartars*) என்பது ஒரு வரலாற்று நூல் ஆகும். இப்புத்தகத்தை பிரெஞ்சு அரசவையில் அரபி மொழிபெயர்ப்பாளராக இருந்த பிராங்கோயிசு பெட்டிசு டி லா குரோயிக்சு (1622-1695) என்பவர் முதன் முதலில் எழுதினார். ஆனால் அவர் காலத்தில் இந்நூல் பதிப்பிக்கப்படவில்லை. அவர் மகன் பிராங்கோயிசு பெட்டிசு டி லா குரோயிக்சு (1653–1713) இப்புத்தகத்தை 1710ஆம் ஆண்டு பிரெஞ்சு மொழியில் வெளியிட்டார். பெனலோப் அவுபின் என்ற ஆங்கிலேய பெண் மொழிபெயர்ப்பாளர் இப்புத்தகத்தை ஆங்கிலத்தில் மொழிபெயர்த்து 1722ஆம் ஆண்டு வெளியிட்டார். 

இந்நூல் செங்கிஸ் கானின் வாழ்க்கை, முன்னேற்றம் மற்றும் படையெடுப்புகளைப் பற்றி விளக்கியுள்ளது. செங்கிஸ் கானின் காலம் முதல் இந்நூல் எழுதப்பட்ட காலம் வரையிருந்த செங்கிஸ் கானின் வழித்தோன்றல்களைப் பற்றியும் சுருக்கமாகக் குறிப்பிட்டுள்ளது. பண்டைய முகலாயர்கள் மற்றும் தாதர்களின் நடைமுறைகள், பழக்கவழக்கங்கள் மற்றும் சட்டங்களைப் பற்றி இந்நூல் குறிப்பிடுகிறது. மொகுலிசுதான், துருக்கிசுத்தான், கிப்சாக், உய்குரித்தான், மற்றும் கிழக்கு மற்றும் மேற்கு தாதரி ஆகிய பரந்த நாடுகளின் முந்தைய புவியியலைப் பற்றிக் குறிப்பிடுகிறது. பல கிழக்கியல் எழுத்தாளர்கள் மற்றும் ஐரோப்பிய பயணிகளின் குறிப்புகளிலிருந்து இப்புத்தகத்திற்கான தகவல்கள் எடுக்கப்பட்டுள்ளன. அந்த எழுத்தாளர்கள் மற்றும் பயணிகளின் பெயர்கள் அவர்களின் வாழ்க்கைச் சுருக்கத்துடன் இப்புத்தகத்தில் குறிப்பிடப்பட்டுள்ளது.

உசாத்துணை
---------

1. ↑  மகா செங்கிஸ் கானின் வரலாறு: பண்டைய முகலாயர்கள் மற்றும் தாதர்களின் முதல் பேரரசன் (ஆங்கிலம்) - ஐக்கிய அமெரிக்காவின் காங்கிரசு நூலகத்திலிருந்து (இணையம்)
| வாதாபி சாளுக்கியர் (பொ.ஊ. 543–753) |
| --- |
| 

|  |  |
| --- | --- |
| முதலாம் புலிகேசி | (பொ.ஊ. 543–566)
 |
| முதலாம் கீர்த்திவர்மன் | (566–597)
 |
| மங்களேசன் | (597–609)
 |
| இரண்டாம் புலிகேசி | (609–642)
 |
| முதலாம் விக்ரமாதித்தன் | (655–680)
 |
| வினையாதித்தன் | (680 -696)
 |
| விஜயாதித்தன் | (696–733)
 |
| இரண்டாம் விக்ரமாதித்தன் | (733–746)
 |
| இரண்டாம் கீர்த்திவர்மன் | (746–753)
 |
| தந்திதுர்கன்(***போசளப் பேரரசு***) | (735–756)
 |

 |
| * பா
* உ
* தொ
 |

**முதலாம் கீர்த்திவர்மன்** (Kirtivarma I, ஆட்சிக்காலம் 566-597 ), முதலாம் புலிகேசிக்குப் பின் சாளுக்கியர் மரபில் மன்னரானவன். இவன் வெளியிட்ட கோலாபுர கோதாச்சி செப்பு பட்டயங்களில் தன் பெயரை கட்டி அரசர் என எழுதி வைத்திருக்கின்றான். கட்டி என்பது இவனது இயற்பெயர் என்றும், இப்பெயர் கன்னட பெயர் எனவும் வரலாற்றாய்வளர்கள் கருதுகின்றனர். பழந்தமிழ் இலக்கியங்களிலும் "வல்வேற் கட்டி"(குறுந்தொகை:11) "போராடும் தானை கட்டி"(அகம்226), "பல்வேற் கட்டி" (சிலம்பு : 25 : 157 ) எனவே இவன் அழைக்கப்படுகின்றான்.

அரசைப் பலப்படுத்துதல்
---------------------

முதலாம் கீர்த்திவர்மன் புதிதாக நிறுவப்பட்ட சாளுக்கிய அரசை வலிமைப்படுத்த முயன்றான். இவன் கதம்பர்களை அடக்கினான். இவன் நாளவாடி என்ற பகுதியை ஆண்ட நாளர்களை அடக்கியதன் மூலம் சாளுக்கிய பேரரசு தனது தெற்கு எல்லையை விரிவாக்கிக்கொண்டது.

துறைமுகமான அப்போது ரேவதிதீபம் என்றழைக்கப்பட்ட தற்போதைய கோவாவை தனது கட்டுப்பாட்டில் கொண்டுவந்தான். கதம்பர்களின் நண்பர்களாக இருந்த தற்போதைய சிமோகா மாவட்டப்பகுதிகளை ஆண்ட செண்டிரக்கர் என்னும் மரபினரைத் தன்பக்கம் இழுத்துக்கொண்டு அவர்கள் மரபிலிருந்து ஒரு இளவரசியைத் திருமணம் செய்துகொண்டான்.

மரணம்
-----

கீர்த்திவர்மன் மறைந்தபோது இவனது மகன் இரண்டாம் புலிகேசி சிறுவனாக இருந்த காரணத்தால் இவனது தம்பி மங்களேசன் அரசாட்சியை ஏற்றான்.

மேற்கோள்
--------

* Nilakanta Sastri, K.A. (1935). The CōĻas, University of Madras, Madras (Reprinted 1984).

* Nilakanta Sastri, K.A. (1955). A History of South India, OUP, New Delhi (Reprinted 2002).

* South Indian Inscriptions -

* History of Karnataka, Mr. Arthikaje

1. ↑  Political History of the Chālukyas of Badami by Durga Prasad Dikshit pg.274 (1980)
2. ↑  The Language of the Gods in the World of Men: Sanskrit, Culture, and Power in Premodern India Sheldon Pollock Univ of California Press, (2009)

| Persondata |
| --- |
| Name | Kirtivarma 01 |
| Alternative names |  |
| Short description | Ruler of Chalkuya Dynasty |
| Date of birth | 566 |
| Place of birth |  |
| Date of death | 597 |
| Place of death |  |
புதிய உலகின் பல நாடுகளும் வேறெங்கும் அமெரிக்க நிலப்பகுதியில் கொலம்பசு வந்திறங்கிய அக்டோபர் 12, 1492இன் ஆண்டுவிழாவை அலுவல்முறையில் விடுமுறை நாளாகக் கொண்டாடுகின்றனர்.  ஐக்கிய அமெரிக்காவில் **கொலம்பசு நாள்** என்றும் பகாமாசில் **கண்டுபிடிப்பு நாள்** என்றும், இலத்தீன் அமெரிக்காவின் பல நாடுகளில் ***டியா டெ லா ராசா*** ("இனவெழுச்சி நாள்") என்றும் பெலீசு, உருகுவையில் ***டியா டெ லாசு அமெரிகாசு*** (அமெரிக்காக்களின் நாள்) என்றும் அர்கெந்தீனாவில் ***டியா டெல் ரெசுபெடோ அ லா டைவர்சிடாட் குல்சரல்*** (பண்பாட்டு பன்முகமைக்கான மரியாதை நாள்) என்றும் , எசுப்பானியாவில் ***டியா டெ லா இசுப்பானிடாடு*** மற்றும் ***பியெஸ்டா நாசியோனல்*** என்றும், இத்தாலியிலும் உலகங்குமுள்ள இத்தாலியக் குடியிருப்புக்களிலும் ***கியோர்னாடா நேசியோனல் டி கிறித்தோபர் கொலம்பசு*** அல்லது ***பெஸ்டா நேசியோனல் டி கிறிஸ்டபரோ கொலம்போ*** என்றும் கொண்டாடுகின்றனர். 18வது நூற்றாண்டிலிருந்தே முறைசாராது கொண்டாடப்பட்டு வந்த இந்த விடுமுறைகள் அலுவல்முறையாக 20வது நூற்றாண்டின் முற்பகுதியிலிருந்து கொண்டாடப்படுகின்றன. இந்த விடுமுறை நாளுக்கு பலத்த எதிர்ப்பும் இருந்து வந்துள்ளது: ஐக்கிய அமெரிக்காவின் பல பகுதிகள் இந்நாளைக் கொண்டாட மறுக்கின்றன அல்லது இந்நாளை மற்றொரு நிகழ்விற்கான நாளாக கொண்டாடுகின்றன.

மேற்சான்றுகள்
-------------

1. ↑  "காப்பகப்படுத்தப்பட்ட நகல்". 2014-10-06 அன்று மூலம் பரணிடப்பட்டது. 2014-11-27 அன்று பார்க்கப்பட்டது.
2. ↑
**ஆஸி**  (Azi (scribe) கி.மு. 2500 ) எப்லா இராச்சியத்தின் ஒரு எழுத்தரின் பெயர் ஆகும்.
அவரது பெயர் பல களிமண் பலகை காணப்படுவதுடன், அவரது வாழ்க்கைப்  பாதையைப் பற்றி பகுப்பாய்வு செய்வத் சாத்தியமாகிறது.

தொடக்கத்தில்  அவர் ஒரு மாணவராகத் தொடங்கினார் பிறகு  ஒரு எழுத்தராக ஆக தேர்ச்சி பெற்றார். அவர் மிகவும் திறமையான ஆசிரியராக இருந்தார். அவருடைய பட்டமான, டப்-ஜு-ஜு, அல்லது "களிமண் பலகைகளை அறிந்தவர்" என்ற பட்டங்களில் இருந்து அறியப்பட்டார். இறுதியாக அவர் ராஜ்யத்தில் ஒரு உயர் நிர்வாகி ஆனார்.

தரவுகள்
-------

* *Quest for the past*. Pleasantville: Reader's Digest Association. 1984. பக். 54. பன்னாட்டுத் தரப்புத்தக எண்:0-89577-170-5. .

மேற்கோள்கள்
-----------

1. ↑  Leick, Gwendolyn (1999). *Who's Who in the Ancient near East*. New York: Routledge. பக். 35. பன்னாட்டுத் தரப்புத்தக எண்:0-415-13230-4. .
2. ↑  
Lorenzo Viganò; Dennis Pardee (March 1984). "Literary Sources for the History of Palestine and Syria: The Ebla Tablets". *The Biblical Archaeologist* (The American Schools of Oriental Research) **47** (1): 6–16. doi:10.2307/3209872.